വൈറസ് രോഗബാധ തെരുവുനായ്ക്കള് ചത്തുവീഴുന്നു, ജനങ്ങള് ഭീതിയില് പാപ്പിനിശ്ശേരി : പാപ്പിനിശ്ശേരിയുടെ വിവിധ ഭാഗങ്ങളില് തെരുവുനായ്ക്കളില് വൈറസ് രോഗം വ്യാപിക്കുന്നു. പഞ്ചായത്തിന്റെ വിവിധ സ്ഥലങ്ങളിലായി ഇതിനകം നിരവധി തെരുവുനായ്ക്കളാണ് ചത്ത് വീണത്. ഭക്ഷണം കഴിക്കാതെ ദിവസങ്ങള് കഴിയുന്നതോടെ ശരീരം ശോഷിച്ച് കിടപ്പിലായി തുടര്ന്ന് മരണത്തിന് കീഴടങ്ങുന്ന കാഴ്ചയാണ് . പാപ്പിനിശ്ശേരി വെസ്റ്റ് ബോട്ട് ജെട്ടിക്ക് സമീപം ഇത്തരത്തില് ആറ് നായ്ക്കളാണ് അടുത്തിടെ ചത്തത്. എല്ലാറ്റിനേയും നാട്ടുകാര്തന്നെ കുഴിച്ചുമൂടുകയാണുണ്ടായത്. കല്ലൂരി, നരയന്കുളം ഭാഗത്തും രോഗലക്ഷണമുള്ള നായ്ക്കളെ കണ്ടെത്തിയിട്ടുണ്ട്. കല്ലൂരിയില് ചത്ത നായ്ക്കളെ ചിലര് പുഴയില് തള്ളിയതായും ആക്ഷേപമുണ്ട്. ഒരുതരം വൈറസ് രോഗമാണെന്നാണ് പാപ്പിനിശ്ശേരി മൃഗാസ്പത്രിയിലെ വെറ്ററിനറി സര്ജന് പറയുന്നത്.The post വൈറസ് രോഗബാധ തെരുവുനായ്ക്കള് ചത്തുവീഴുന്നു, ജനങ്ങള് ഭീതിയില് first appeared on MalayalamExpressOnline.